**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 20-i ülése jegyzőkönyvéből:

 **12/2022.(I.20.) sz. képviselő-testületi határozat:**

A képviselő-testület Tamás Róbert, Celldömölk, Szent István u. 57. sz. alatti építtető részére, a **Celldömölk, Kodály Z. u. 1093/68 hrsz** alatti ingatlanra, a Karáth Péter felelős tervező által készített dokumentáció alapján, új, 11 beállásos **gépkocsitároló** építését

**engedélyezésre – feltétel nélkül - javasolja.**

Megállapítja, hogy ezen eljárásban az ügyfelet terhelő eljárási költség nem merült fel.

Jelen határozat ellen önálló jogorvoslatnak helye nincs, az csak az építésügyi hatósági ügyben hozott döntés keretében vitatható.

**Indokolás**

Karáth Péter tervező Tamás Róbert, Celldömölk, Szent István u. 57. sz. alatti építtető részére, 2022. 01. 07-én kérelmet nyújtott be a Celldömölk, Kodály Z. u., 1093/68 hrsz alatti ingatlanra, új, 11 beállásos gépkocsitároló építésének településképi véleményezése ügyében.

A képviselő-testület véleményét, a benyújtott tervdokumentáció (felelős tervező: Karáth-Terv Építész és Mérnöki Bt, Karáth Péter É 18-0194) alapján, az önkormányzati főépítész 2022. 01. 14-én kiadott, alábbi szakmai álláspontjának figyelembe vételével alakította ki:

„A Celldömölk, Kodály Zoltán utca 1093/68 hrsz. ingatlanon Új gépkocsi tároló (garázssor) építés engedélyezési építészeti-műszaki dokumentációját áttekintettem, ennek alapján a következő szakmai véleményt adom:

* + 1. A benyújtott helyszínrajzon, alaprajzon, homlokzati rajzokon látható módon egy 11 gépkocsi tárolására szolgáló épületet terveznek felépíteni.
		2. A helyszín a Helyi Építési Szabályzat (Celldömölk Város Képviselő-testületének 9/2021. (VI. 2.) önkormányzati rendeletével módosított 34/2006. (XI.8.) számú önkormányzati rendelete, továbbiakban: HÉSZ) szerint: **Kkö-g** **Garázsok területe**. A tervezett rendeltetés megfelel.
		3. Az érintett ingatlan Celldömölk Város Önkormányzata Képviselő-testületének 4/2019. (III.28.) Celldömölk város településkép védelméről szóló önkormányzati rendelete (továbbiakban: TKVR) 1. melléklete alapján nincs helyi védettségű területen, a rendelet 4. melléklete értelmében településképi szempontból eltérő, de nem meghatározó, **gazdasági, üzemi** területen fekszik. A területre egyedi településképi, építészeti előírások nem, csak a TKVR 10. § szerinti általános építészeti követelmények vonatkoznak. A tervezett garázssor kialakítása a településképi előírásoknak megfelel.
		4. Építészeti kialakítás, illeszkedés: A tervezővel előzetes egyeztetést folytattam, amelynek során a következő változtatásokat kértem: a trapézlemez fedést körben azonos szélességű (kb. 25-30 cm) szegélyburkolattal kell ellátni, amely takarja a trapézlemez élét, a tetőszerkezeti elemeket, és rejtett esővíz lefolyóként szolgál. A tető trapézlemezét és a szegéshez használt lemezt azonosan antracit színben javaslom. A garázskapuk kazettás kialakítása nem szükséges, színük vagy a fallal azonos fehér, vagy a tetővel azonos antracit legyen! A tervező a módosításokat a terven átvezette, a javított terveket benyújtotta.

Összegzés:

A Celldömölk, Kodály Zoltán utca 1093/68. hrsz. ingatlanra tervezett gépkocsi tároló épület településképi szempontból megfelel Celldömölk Város Önkormányzata Képviselő-testületének 4/2019. (III.28.) Celldömölk város településkép védelméről szóló önkormányzati rendelete előírásainak.

Fentiek alapján az építési engedély megadásához **javasolja kikötés nélkül hozzájárulni**. ”

A képviselő-testület jelen határozatát a településkép védelméről szóló 2016. évi LXXIV. törvény 8. §-a, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 4/2019. (III. 28.) önkormányzati rendeletének 27. §-a és az általános közigazgatási rendtartásról szóló 2016. évi CL. törvény 120. §-a alapján hozta meg.

A hatóság hatáskörét a településkép védelméről szóló 2016. évi LXXIV. törvény 8. § (2) bekezdés b) pontja, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 45. § -án alapul.

A határozat elleni jogorvoslati lehetőséget a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 45. § (9) bekezdése zárja ki.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 20.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 20-i ülése jegyzőkönyvéből:

 **13/2022.(I.20.) sz. képviselő-testületi határozat:**

A képviselő-testület Rákóczi Béla, Celldömölk, Dobos u. 5. sz. alatti építtető részére, a **Celldömölk, Dobos u. 5. sz., 1658 hrsz** alatti ingatlanra, a Szabóné Romhányi Katalin felelős tervező által készített dokumentáció alapján, **meglévő lakóház bővítmény fennmaradását**

**engedélyezésre – feltétel nélkül - javasolja.**

Megállapítja, hogy ezen eljárásban az ügyfelet terhelő eljárási költség nem merült fel.

Jelen határozat ellen önálló jogorvoslatnak helye nincs, az csak az építésügyi hatósági ügyben hozott döntés keretében vitatható.

**Indokolás**

Rákóczi Béla, Celldömölk, Dobos u. 5. sz. alatti építtető, 2022. 01. 06-án kérelmet nyújtott be a Celldömölk, Dobos u. 5. sz., 1658 hrsz alatti ingatlanon elkészült lakóház bővítmény fennmaradásának településképi véleményezése ügyében.

A képviselő-testület véleményét, a benyújtott tervdokumentáció (felelős tervező: Szabóné Romhányi Katalin ÉK 18-7079) alapján, az önkormányzati főépítész 2022. 01. 07-én kiadott, alábbi szakmai álláspontjának figyelembe vételével alakította ki:

„A Celldömölk, Dobos utca 5. 1658 hrsz. ingatlanon lakóházbővítés fennmaradási engedélyezési építészeti-műszaki dokumentációját áttekintettem, ennek alapján a következő szakmai véleményt adom:

1. A benyújtott helyszínrajzon, alaprajzon, homlokzati rajzokon látható módon a lakóépülethez épült, később hullámpalával lefedett teraszt két oldalról téglafallal beépítették.
2. A helyszín a Helyi Építési Szabályzat (Celldömölk Város Képviselő-testületének 34/2006. (XI. 8.) számú rendelete, továbbiakban: HÉSZ) szerint: **Lke-o/1** oldalhatáros beépítésű kertvárosias lakóterület. A beépítési paraméterek alapján a bővített épület megfelel az építési övezet előírásainak (42. §, 3. táblázat).
3. Az érintett ingaltan Celldömölk Város Önkormányzata Képviselő-testületének 4/2019. (III.28.) Celldömölk város településkép védelméről szóló önkormányzati rendelete (továbbiakban: TKVR) 1. melléklete alapján nincs helyi védettségű területen, a rendelet 4. melléklete értelmében településképi szempontból eltérő, de nem meghatározó, **kertvárosi karakterű** területen fekszik. Az épületbővítés az utcáról kevéssé látszik, az utcaképet nem befolyásolja. A homlokzati megjelenés a teljes épületen egységes. A 10 évnél régebben készült hullámpala fedés az épület fő tetőfelületének cserépfedésétől eltérő, de közterületről nem látható. A bővítés kialakítása a településképi előírásoknak megfelel (10. § és 16. § ).

Összegzés:

A Celldömölk, Dobos u. 5. sz., 1658 hrsz ingatlanon álló lakóházhoz épített bővítmény településképi szempontból megfelel Celldömölk Város Önkormányzata Képviselő-testületének 4/2019. (III. 28.) Celldömölk város településkép védelméről szóló önkormányzati rendelete előírásainak.

Fentiek alapján a fennmaradási engedély megadását **javasolja**.”

A képviselő-testület jelen határozatát a településkép védelméről szóló 2016. évi LXXIV. törvény 8. §-a, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 4/2019. (III. 28.) önkormányzati rendeletének 27. §-a és az általános közigazgatási rendtartásról szóló 2016. évi CL. törvény 120. §-a alapján hozta meg.

A hatóság hatáskörét a településkép védelméről szóló 2016. évi LXXIV. törvény 8. § (2) bekezdés b) pontja, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 45. § -án alapul.

A határozat elleni jogorvoslati lehetőséget a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 45. § (9) bekezdése zárja ki.

Felelős: Fehér László polgármester

 Farkas Gábor jegyző

Határidő: azonnal

Celldömölk, 2022. január 20.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 20-i ülése jegyzőkönyvéből:

 **14/2022.(I.20.) sz. képviselő-testületi határozat:**

 Celldömölk Város Önkormányzatának Képviselő-testülete pályázatot nyújt be a Helyi és térségi turizmusfejlesztés tárgyú TOP\_Plusz-1.1.3-21 számú pályázati felhívásra „Celldömölk túrizmus fejlesztése” (Vulkán Gyógy- és Élményfürdő, Ság hegyi életerő tanösvény munkarésszel) címmel, mely 100 %-os támogatás mellett valósulna meg.

A pályázat műszaki tartalmát a Képviselő-testület javaslatára a Műszaki Iroda dolgozza ki a következők szerint:

* a pályázandó összeg kb. 800 millió Ft legyen;
* javasolt fejlesztés a Vulkán Gyógy- és Élményfürdő és a Ság hegy között 90 % - 10 %-ban valósuljon meg.
* a Vulkán Gyógy- és Élményfürdőt érintő javasolt fejlesztések:
1. új kút fúrása
2. öltöző bővítés
3. csúszda park és ugrótorony
4. melegvizes felület bővítése.

A Képviselő-testület a pályázat előkészítéséhez szükséges forrást előlegként költségvetésében biztosítja.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 20.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 20-i ülése jegyzőkönyvéből:

 **15/2022.(I.20.) sz. képviselő-testületi határozat:**

 Celldömölk Város Önkormányzatának Képviselő-testülete elfogadja a Celldömölk 1886 hrsz-ú az E.ON Északdunántúli Áramhálózati Zrt. által az Iparterület fejlesztéséhez szükséges közcélú kisfeszültségű hálózat fejlesztésére benyújtott nettó 14.944.700 Ft+ÁFA, mindösszesen bruttó 18.979.769 Ft összegű ajánlatát.

A Képviselő-testület felhatalmazza a polgármestert a hálózatcsatlakozási szerződés aláírására.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 20.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 20-i ülése jegyzőkönyvéből:

 **16/2022.(I.20.) sz. képviselő-testületi határozat:**

 Celldömölk Város Önkormányzatának Képviselő-testülete a melléklet szerint elfogadja Celldömölk Város Önkormányzata 2022. évi közbeszerzési tervét.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 20.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 20-i ülése jegyzőkönyvéből:

 **17/2022.(I.20.) sz. képviselő-testületi határozat:**

 Celldömölk Város Önkormányzatának Képviselő-testülete a Leromlott városi területek rehabilitációja TOP-4.3.1-15-VS1-2016-00001 számú pályázat megvalósításához szükséges 190.464 Ft saját forrást a 2022. évi költségvetésében biztosítja.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 20.

 Farkas Gábor

 jegyző